Държавен вестник, бр. 73, 2021 г., стр. 50

СТР.  50	
Д Ъ Р Ж А В Е Н  В Е С Т Н И К 	
БРОЙ  73
97 
Глава 2.5 – Клас 5 - Оксидиращи вещества и органични пероксиди 
 
 
2.5.3.3.2 
 При класификацията на органичните пероксидни състави, които не са изброени в 2.5.3.2.4, се 
прилагат следните принципи: 
.1  Всеки органичен пероксиден състав, който може да се взриви или изгори бързо във вида, в който е 
опакован за превоз, се забранява да се транспортира в тази опаковка под клас 5.2 (определен като 
ОРГАНИЧЕН ПЕРОКСИД, ТИП А); 
△ .2     Върху всеки органичен пероксиден състав, притежаващ експлозивни свойства и който във вида, в 
който е опакован за превоз, не се взривява и не изгаря бързо, но може да претърпи термична 
експлозия в тази опаковка, се поставя и допълнителен етикет за опасност „ЕКСПЛОЗИВ“ (образец № 
1, вижте 5.2.2.2.2). Такъв органичен пероксид може да бъде опакован в количества до 25 kg, освен 
ако максималното количество трябва да бъде ограничено, за да се предотврати взрив или бързо 
изгаряне в опаковката (определен като ОРГАНИЧЕН ПЕРОКСИД, ТИП B); 
△ .3 
Всеки органичен пероксиден състав, притежаващ експлозивни свойства, може да бъде превозван без 
етикет за допълнителна опасност „ЕКСПЛОЗИВ“, когато веществото във вида, в който е опаковано 
(максимум 50 kg) за превоз, не може да се взриви или изгори бързо, или да претърпи термична 
експлозия (определен като ОРГАНИЧЕН ПЕРОКСИД, ТИП С); 
.4  Всеки органичен пероксиден състав, който при лабораторни изследвания: 
.1  се взривява частично, не изгаря бързо и не проявява бурен ефект при нагряване в затворено 
помещение; или 
.2  изобщо не се взривява, изгаря бавно и не проявява бурен ефект при нагряване в затворено 
помещение; или 
.3    изобщо не се взривява или изгаря и проявява среден по сила ефект при нагряване в затворено 
помещение може да се превозва в опаковки с нетно тегло не повече от 50 kg (определен като 
ОРГАНИЧЕН ПЕРОКСИД, ТИП D); 
.5 
Всеки органичен пероксиден състав, който при лабораторни изпитвания не се взривява и не изгаря и 
проявява слаб или никакъв ефект при нагряване в затворени помещения, може да се превозва в 
опаковки от не повече от 400 kg/450 L (определен като ОРГАНИЧЕН ПЕРОКСИД, ТИП Е); 
.6  Всеки органичен пероксиден състав, който при лабораторни изпитвания не се взривява в 
кавитационно състояние, не изгаря и проявява само слаб или никакъв ефект при нагряване в 
затворено помещение, както и ниска или никаква експлозивна мощност, може да се превозва в 
междинни контейнери за насипни товари или цистерни (определен като ОРГАНИЧЕН ПЕРОКСИД, 
ТИП F); за допълнителни разпоредби вижте 4.1.7 и 4.2.1.13; 
.7  Всеки органичен пероксиден състав, който при лабораторни изпитвания не се взривява в кавитирано 
състояние, не изгаря и не проявява ефект при нагряване в затворени помещения, нито експлозивна 
мощност, се изключва от клас 5.2, при условие че съставът е термично стабилен (температурата на 
самоускоряващо се разлагане е 60°C или по-висока за опаковка от 50 kg) и за десенсибилизиране се 
използва течен разредител от тип А (определен като ОРГАНИЧЕН ПЕРОКСИД, ТИП G). Ако съставът 
не е термично стабилен или за десенсибилизиране се използва разредител, различен от тип А, 
съставът се определя като ОРГАНИЧЕН ПЕРОКСИД, ТИП F. 
2.5.3.4      Разпоредби за контрол на температурата 
 
2.5.3.4.0 
 Поради свойствата си някои органични пероксиди трябва да бъдат превозвани при контролирана 
температура. Контролните и аварийните температури за вече класифицираните органични 
пероксиди са показани в списъка в 2.5.3.2.4. Разпоредбите за контрол на температурата са 
представени в глава 7.3.7. 
 
2.5.3.4.1 
 При контролирана температура се превозват следните органични пероксиди: 
.1 органични пероксиди от тип B и C със SADT ≤ 50°C; 
.2 органични пероксиди от тип D, проявяващи среден ефект при нагряване в затворено състояние,* 
      със SADT ≤ 50°C или проявяващи нисък или никакъв ефект при нагряване в затворено състояние 
    със SADT ≤ 45°C; и 
.3 органични пероксиди от тип E и F със SADT ≤ 45°C. 
 
2.5.3.4.2 
Методите за изпитване за определяне на SADT са посочени в Ръководството за изпитвания и 
критерии, част II, глава 28. 
Избраното изпитване се провежда по начин, който е представителен както по отношение на 
размера, така и по отношение на материала на опаковката, която ще се превозва. 
 
2.5.3.4.3 
 Методите за изпитване за определяне на запалимостта са посочени в Ръководството за 
изпитвания и критерии, част III, глава 32.4.  
Тъй като органичните пероксиди могат да реагират 
бурно при нагряване, се препоръчва да се определи тяхната температура на възпламеняване, като 
се използват проби с малки размери, както е описано в ISO 3679. 
2.5.3.5          Десенсибилизация на органични пероксиди 
 
2.5.3.5.1 
 За да се гарантира безопасността по време на превоз, органичните пероксиди в много случаи се 
десенсибилизират с органични течности или твърди вещества, неорганични твърди вещества или 
вода. Когато е посочен процент от дадено вещество, това се отнася до процента от масата, 
закръглен до най-близкото цяло число. По принцип, десенсибилизацията следва да бъде такава, че 
при разлив или пожар концентрацията на органичния пероксид да не достигне опасна степен. 
 
*  Съгласно определеното от изпитвания от серия Е, както е посочено в Ръководството за изпитвания и критерии, част II. 
98 
2.5.3.5.2 
 Освен ако не е посочено друго за отделния органичен пероксиден състав, за разредителите, използвани 
за десенсибилизация, се прилагат следните определения: 
.1  Разредителите от тип А са органични течности, които са съвместими с органичния пероксид и които 
имат точка на кипене не по-ниска от 150°C. Разредителите от тип А могат да се използват за 
десенсибилизация на всички органични пероксиди. 
.2  Разредителите от тип B са органични течности, които са съвместими с органичния пероксид и които 
имат точка на кипене по-ниска от 150°C, но не по-ниска от 60°C, и температура на възпламеняване не 
по-ниска от 5°C. Разредителите от тип B могат да се използват за десенсибилизация на всички 
органични пероксиди, при условие че точката на кипене е с поне 
60°C по-висока от SADT в опаковка от 50 kg. 
2.5.3.5.3 
 Към органичните пероксидни състави, изброени в 2.5.3.2.4 могат да се добавят разредители, различни от 
тип А или тип В, при условие че са съвместими. За замяна обаче на целия или част от разредител от тип А 
или тип В с друг разредител с различни свойства е необходимо органичният пероксиден състав да бъде 
подложен на повторна оценка в съответствие с нормалната процедура за причисляване към клас 5.2. 
2.5.3.5.4 
 Вода може да се използва за десенсибилизация само на органични пероксиди, които са посочени в 
2.5.3.2.4 или в декларацията за одобрение съгласно 2.5.3.2.5 като такива с вода или като стабилна 
дисперсия във вода. 
2.5.3.5.5 
 Органични и неорганични твърди вещества могат да се използват за десенсибилизация на органични 
пероксиди, при условие че са съвместими. 
2.5.3.5.6 
 Съвместими течности и твърди вещества са тези, които нямат вредно въздействие върху термичната 
стабилност и вида опасност на органичния пероксид.